היום השוקולד אמנם נמס מהר מאוד בקיץ, אבל מי אמר שאי אפשר לאכול אותו למרות החום? בחוות השוקולד גליתא בקיבוץ דגניה ב' מוצעת בין השאר סדנה להכנת גלידות. במקום יוקרן גם סרט על ייצור שוקולד ויימכרו פיצות מתובלות במעדן המתוק.
שעות פתיחה - ראשון, שני, שלישי, רביעי, חמישי ושבת: 10:00-20:00. שישי: 10:00-18:00. פרטים בטל' 6755608-04.
מחר יצור שאינו דומה לאיש מחפש חבר. הוא שונה גם בשמו - משהו אחר - ולכן מתקשה עוד יותר להכיר אנשים שיתיידדו עמו. האם יצליח במשימה? תיאטרון הביצה יציג היום ב-17:00 במדיטק בחולון את הסיפור "משהו אחר" מאת קתרין קייב.
שלישי מכוניות עתיקות, תערוכת פיסול של אחמד כנעאן, תערוכה של נועה אשכול וחדר אמנות ומדע. המוזיאון הפתוח בעומר מציע את כל אלה ועוד. שעות פתיחה: ראשון-חמישי: 8:30-18:00. שבת: 10:00-17:00. פרטים בטל' 9908121/5-08.
רביעי סינדרלה של האחים גרים והברווזון המכוער של הנס כריסטיאן אנדרסן כבר מזמן לא שייכים לעולם האגדות.
במשך השנים הם זכו לעיבודים רבים - קולנועיים, ספרותיים ומוסיקליים. בקונצרט "סינדרלה והברווזון המכוער" של תזמורת הבמה הישראלית, שיתקיים היום ב-11:30 במוזיאון תל אביב, יהיה אפשר לגלות צדדים אחרים שלהם. הגר ריש ודני ארליך הם השחקנים. ארליך גם ביים ואת המוסיקה הלחינה אנה סגל. פרטים בטל' 6077020-03.
חמישי קור, חום, מוליכות-על ועוד - גן המדע במכון ויצמן ברחובות מציע שלל פעילויות בעקבות השמש והסובבים אותה. במקום פועל גם המתחם האקולוגי אקו-ספירה, ובני חמש ומעלה יוכלו לשמוע מדוע קרינת השמש מסוכנת ואיך מכינים קרם הגנה נגדה. שעות פתיחה: ראשון-חמישי: 8:30-13:00, 16:00-20:00. שישי: 8:30-13:00.
שישי רכבת הפרחים תצא היום לדרך, בין 10:00 ל-14:00, בגן הבוטני בגבעת רם בירושלים. כך יהיה אפשר לראות מקרוב כ-6,000 מיני צמחים מרחבי העולם לצד חממה טרופית ועוד הפתעות צומחות.
שבת "החלום הוא צייר גדול", מופע תיאטרון המחול שיצרה נעה דר, יוצג היום ב-11:30 במרכז סוזן דלל בתל אביב.
המופע, המבוסס על שירים של לאה גולדברג כמו "כובע קסמים" ו"מדוע הילד צחק בחלום", הוא אחד הטובים ביותר המוצעים לילדים בשנים האחרונות. כוריאוגרפיה ובימוי: נעה דר. מוסיקה מקורית ולחנים חדשים לשירים: ישראל ברייט. תמליל ועריכה: חגית רכבי. בהשתתפות: אייר וולפה, נעה שילה, נחשון שטיין, ענת מרון וקארין פרייס.